Últimes novetats en tendes de campanya | Càmping Mas Nou
Home Destacats Últimes novetats en tendes de campanya
Ja sabeu que el món del càmping està en constant evolució, per això us volem fer arribar els dissenys més innovadors i originals en tendes de campanya que segurament us sorprendran!
Bikamper: us proposem la combinació perfecta de transport i aixopluc. Una bicicleta i una tenda de campanya que es fusionen i que, fins i tot, incorpora finestretes per contemplar les estrelles a la nit. Una bona proposta pels més aventurers i els amants de la natura.
Respite: pràctic encreuament entre una hamaca i una tenda de campanya que esdevé la solució perfecta per acampar ja que et proporciona un lloc on relaxar-te durant el dia i un altre per descansar a la nit. El millor de tot és que no t’has d’escalfar el cap portant accessoris extra ja que Respite és un 2×1. Tot i que de moment només és un disseny de Ryan Heiser.. esperem que aviat es comercialitzi!
Decagon tent: perfecte per anar de càmping amb TOTA la família. L’últim projecte japonès són aquestes tendes de campanya encadenades amb les quals pots unir tots els mòduls que necessitis per tal de tenir tantes habitacions o espais d’emmagatzematge com et facin falta.
The Cave: és el somni de tot campista. Es tracta d’una tenda inflable que pots muntar en menys d’un minut, a més a més, és resistent a l’aigua i a vents de fins a 120km/h. S’infla amb una bomba manual convencional i es desinfla tant fàcilment com un matalàs: només has d’obrir les vàlvules perquè surti l’aire.
Quina us sembla més pràctica? A Càmping Mas Nou estarem encantats de rebre-us la temporada vinent i de que ens expliqueu la vostra experiència amb aquestes tendes tan especials!
Tags: Acampar en Família @caBikamper @caMillor camping Costa Bravanovetats tendes de campanya
4 productes per anar de càmping amb nadons